TEJO nun serĉas angleparolantajn trejnistojn por projekto kiu ne temas pri Esperanto. En la projekto financata de Konsilio de Eŭropo devos partopreni ankaŭ neesperantistoj, kaj do ne eblas uzi Esperanton. Sed la aranĝo tamen utilos por diskonigi Esperanton, laŭ la prezidanto de TEJO.
#000001
La du angleparolantajn trejnistojn TEJO serĉas por du aranĝoj. Unu laŭplane devos okazi en la Eŭropa Junulara Centro en Strasburgo (Francio) fine de marto, kun tridek partoprenantoj, el kiuj duono estos neesperantistoj. La daŭranta pandemio evidente povos influi la realigon de la kvintaga aranĝo, tiel ke ĝi parte aŭ tute okazos rete.
#000003
La dua anglalingva trejnado celas ”spertigi la partoprenantojn pri naturmedia daŭripoveco kaj homaj rajtoj kaj kapabligi la trejnotojn pledi por klimata justeco kaj daŭripova estonteco.” Ĝi laŭplane okazos meze de marto en Slovakio, kun dudek partoprenantoj, el kiuj duono estu esperantistoj.
#000005
NI demandis al Charlotte Scherping Larsson, la prezidanto de TEJO, kial TEJO partoprenas en projektoj, en kiuj esperantistoj prelegu en la angla al aliaj esperantistoj.
#000006
– La ĉefa agado de TEJO estas en Esperanto. Kiam temas pri la laboro kun Konsilio de Eŭropo, en la pasinteco ili subtenis aktivaĵojn en Esperanto. Ni laboras nun kun ili por ke ni denove povu fari projektojn en Esperanto, ekzemple ni skribis al ili kaj petis aldoni Esperanton kiel laborlingvon por staĝoj.
#000007
– Tamen, por ĉi tiuj projektoj subtenataj de KdE ili volas ke nur duono de la partoprenantoj estu esperantistoj. Tio limigas la eblon uzi Esperanton en tiuj projektoj. En niaj Erasmus+projektoj, ni sukcese havis Esperanton kiel ĉefan laborlingvon.
#000008
– La projektoj de KdE estas platformoj por interŝanĝi ideojn inter junuloj el pluraj lingvaj fonoj. Esperanto kiel solvo al la lingva malegaleco en eŭropa medio nature iĝos diskuttemo en ajna projekto, en kiu juna esperantisto partoprenos. Kaj dum tiaj projektoj la instancoj aŭskultas la temojn priparolatajn, kio influas ilin kaj estas bona ŝanco por ni.
#000010
La angla lingvo ja estas minoritata en konsilio de europo . Pli multnombras la rusa kaj germana ,franca . Kiu decidas en la konsilio de europo pri uzado de laborlingvo ? Por mi klaras : Esperantistoj komuniki en Esperanto kaj ne en trudita krokodila lingvo. la respondo de Charlota ne konvinkas .
#000014
Eble la problemo de TEJO estas ĝuste, ke “La ĉefa agado de TEJO estas en Esperanto.” Estus eble pli bone, se la agado estu en la angla por Esperanto.
#000018
Nu, la aferoj komenciĝis antaŭ pluraj monatoj, kiam TEJO deklaris al EU fantaziajn nombrojn da membroj. Oni demandu sin kial ĝi faris tion. Estrarano de TEJO defendis tiun faron per la jenaj vortoj: “Se TEJO ŝtelas monon de EU, do almenaǔ ni faras ion utilan kun ĝi.” Ĉu oni povas atendi honestecon de organizaĵo kun tiaj faroj kaj tiaj estraranoj?
#000019
TEJO pripensis la fantaziajn nombrojn da membroj, ĉar sen tiuj nombroj TEJO ne ricevus la subvenciojn. Kaj iamaniere regas inter TEJO-anoj la konvinko, ke sen subvencia mono ili povas fari nenion. Kaj tiel TEJO iras...
#000020
Kaj ne, honestecon mi ne plu atendas de tiu flanko.
#000022
TEJO ja ne estas la unua asocio, kiu evoluas tiamaniere. Kiam mi estis junulo, nia junulara E-asocio agadis simile: Oni trompetis por ricevi ŝtatajn subvenciojn, poste devis elspezi la ricevitan monon per agadoj almenaŭ iom konformaj al la subvenciprogramoj, kaj post kelkaj jaroj, nia bela junulara E-asocio faradis belan junularan agadon laŭ la volo de la subvenciprogramoj, sed sen multa rilato al E-o.
#000024
Eble vi povas malkaŝi pri kiu junulara asocio temas. Supozeble la Germana. Estas bela ekzemplo, kiel per certa maniero de aktiveco amasiĝas certa speco da membroj, kiuj ne interesiĝas pri “propagando” kaj plimultigo de la membraro.
#000026
Temas pri la ĉi-tiea ‘provinca’ junulara organizo, ne pri GEJ.
#000027
Mia kono de la internaĵoj de GEJ ne estas sufiĉe profunda por havi opinion pri la falo de GEJ. Mi forlasis ĝian oficejon malmultajn jarojn antaŭe.
#000028
Fakte min eĉ ne mirigas via rakonto, Sebastiano. Ĝuste tiel mi imagas la agadon de multaj aktivuloj en multaj organizaĵoj. Kaj tiel agadas TEJO, tio estas evidenta. La subvencioj de EU vintenas la organizaĵon kaj kelkajn individuojn. Mi rimarkas signifan diferencon inter la menciita de vi subvencivarba kliko kaj T-grupo. En T-mondo oni neniam troaĝiĝas. Oni simple kunkreskas kaj evoluas, adaptiĝante al la situacio. Kaj se la kunlaboro ne eblas, oni establas la propran organizaĵon.
#000029
Mi demandas al tiuj, kiuj plendas dirante, ke TEJO agadu sole en Esperanto, ĉu eblas kreskigi la nombron de Esperantistoj sen nacilingva agado? Ĉu tio okazu nur ĉe foiraj standoj inter samlingvanoj kaj ne en la marmoraj koridoroj de internaciaj instancoj? Se jes, kial? Kion ni opiniu pri la (nacilingva) agado de Lapenna kaj liaj surstrataj, subskribigaj kunlaborantoj, kiuj ja alportis almenaŭ pli vastan rekonon de Esperanto pere de kombino de loka kaj internacia agado?
#000030
Mi scias, ke knuti la anglan estas okupo, kiu ĝojigas multajn Esperantistjon. Foje ankaŭ mi aliĝas al tio, precipe kiam uzi ĝin estas tute sensence (ekzemple, kiam ĉiuj flue parolas Esperanton). Sed ĉi-kaze senco estas. En ĉi tiu multetna konferenco anglalingva, Esperantistoj povos klare montri al la neesperantistoj ne nur ke Esperanto ekzistas, sed ankaŭ ke ĝi funkcias–efektive multe pli bone ol la angla ĉi-celen. Eĉ se la trejnado okazos en la angla, kun duone Esperantista partoprenantaro estas fantazie imagi, ke Esperanto ne aŭdiĝos, eĉ se dum la atelieroj mem oni uzos nur la anglan. Ĉu pli bone fari nenion ol montri al 15 influaj junuloj, kiuj verŝajne ne renkontus Esperanton alie, la efikon kaj seriozecon de Esperanto (aldone al tio, ne per la propra mono, kiel ĉe Lapenna, sed per la mono de la Konsilio de Eŭropo)?
#000031
La nacilingva propagando por Esperanto kutime estis la tasko de la koncernaj landaj asocioj. Sed ili malmulte faras. Oni rimarkas de kelkaj jaroj, ke UEA kaj aliaj centraj organizoj ne kapabligas la landajn struktruojn, sed simple provas transpreni la tutan komercon.
#000032
Tamen, ĉi-kaze temas pri nacilingva propogando internacia, kion neniu landa asocio povus fari, eĉ se ĝi estus fortega. Tial mi menciis la okazojn de la lasta jarcento, kiuj ŝajnas al mi analogaj.
#000033
Hans Becklin, en tiu ĉi konkreta kazo la temo entute ne koncernas Esperanton, nek la laborlingvo estas Esperanto. Kiel vi do imagas paroladon pri Esperanto ĉi kuntekste? Ĉu inter disputoj simple “Oh, by the way... Esperanto could...”? La plej grava junulara organizaĵo kiu devas pledi por Esperanto kaj fari Esperanton LA temo, ne devus paroli pri Esperanto by the way.
#000034
TEJO uzas manieron pli altiran al nunaj, asocie engaĝataj junuloj, kiuj estas pasiaj pri la grandaj demandoj de nia epoko, kaj enmetas ne kiel piednoton sed kiel ĉefan rimedon Esperanton. Tion oni devas fari prudente, tamen–kiel jam diris de jardekoj niaj gvidantoj, ni proponas solvon al problemo, pri kiu ne-Esperantistoj tute ne scias (kaj tio inkluzivas ankaŭ mondgvidantojn, kiuj ofte malĝuste kredas, ke naciaj lingvoj sufiĉas, mem pretendante plenan scion dum mankoj estas.) Se TEJO kaj UEA ne faros lerte, la regantoj ne interesiĝos kaj forgalopos naivaj pri Esperanto, ilo funkcianta kaj helpa.
#000037
Samideano Ŝvedov revas en grandaj dimensioj (dekmilojn kaj centmilojn da homoj) kaj devas rezigni (kiel la tuta Esperantistaro). Kial ne regule alparoli certan nombron en difinita regiono? Tion naciaj kaj lokaj organizoj facile povus realigi. Ni scias, ke necesas foja alparolo. El 1.000 personoj eble eklernas unu kaj 10 havas poste bonan memoron pri la ideo de Esperanto.
Sed tio estas tro malmulte por multaj, kiuj lauxte krias. Tamen estas pli ol la 15 angleparolantoj junuloj.
#000044
Mi ŝajne opinias alie ol vi. Mi estas baze skeptika pri afero, kiun mi renkontas en normala merkatika kadro.
#000046
Imagu, ke vi estas junulo aktiva en neregistaraj organizaĵoj kaj tiel influa al centoj da aliaj junuloj, kiu fidas vin plene pro konateco, kamaradeco kaj kunlaborado (ankaŭ tiuj homoj siavice estas influaj). Kio pli impresus: milioneŭra merkatika kampanjo, kiu trafus plurmilionajn homojn sed neniel diferencus de la cent aliaj renkontitaj ĉiutage kaj postulus konstantan rememorigon (tial Koka-kolao ankoraŭ reklamas sian eliksiron, kvankam varo pli bone konata en la mondo ne estas) aŭ bona sperto en intima rondo, kiu naskus en via menso la konstaton, ke la angla misfunkci(ig)as dum Esperanto ĝin superas? Tiu lasta estas, laŭ mi, dura sperto–se oni devas reklami konstante trinkaĵon, kiu kostas nur dekonon, eĉ malpli, de la hora salajro de profesiulo en okcidentaj landoj, kiom pli oni devus reklami “varon”, kiu postulas almenaŭ la miloblon de la tempelspeza vidpunkto (kaj ne dependigas per sia dolĉeco)?
#000047
TEJO jam antaŭ 15 jaroj aranĝis seminarion en tiu sama centro, kun ne-esperantista partnero. Ni uzis interpretistojn kaj ĉiuj parolis en sia preferata lingvo (Esperanto aŭ angla). Funkciis bone! Eble la nuna estraro devintus paroli kun ni olduloj ...
#000057
Tio tute ne estas nova afero. TEJO dum jardekoj havis proksiman kunlaboron kun Konsilio de Eŭropo (Kiu estas tute alia organizo ol EU kaj en kiu membras ankau ne-EU-landoj kiel ekzemple Turkio, Norvegio, Svisio, Sanmarino kaj Rusio). ĉiam estis tute normale ke la TEJO-seminarioj tie estas plurlingvaj. Ili estas ponto inter la esperanto-movado kaj aliaj junulaj movadoj. Estas bonege ke TEJO ne laboras kiel sekreta, sekterisma klubo kiel multaj aliaj esperanto-organizoj, sed kiel junulara movado kiu havas vivan kaj inspiran interŝanĝon kun aliaj kaj insistas je sia signifo en nuntempa socio.
#000065
Ĉu vere seminario kiu okazas nur en la angla estas plurlingva?
#000066
Post tio evidentigxas la rolo de KdE : “...NUR DUONO de la partoprenantoj estu esperantistoj ” Kial nur duono ? Respondo mankas. Kion kauzas tiu cxi volo ?
” Tio limigas la eblon uzi E-on “, alivorte , malhelpas atingi la celon, do malavantigxigi . Estas konate, ke ion ajn malavantigxigi signifas -diskriminacii.
#000070
Mi ofte legas, ke “Cxiu diskriminacio estas malpermesita ” Cxu vere ?
Sciante ke cxiuspeca teksto povas havi plurajn konotaciojn, eblas ke mi eraras.
Se jes, bonvolu reagi, mi estas konvinkebla per racia klarigo lau la teksto.
#000071
“TEJO petis aldoni E-on kiel laborlingvon por stagxoj “
TEJO petis al KdE aldonon de Esperanto en la listoj de parolantaj lingvoj kiam oni kandidatiĝas pere de la platformo de KdE al staĝoj kaj laborlokoj. Nuntempe ne eblas elekti scipovon de Esperanto ene de la kandidatiĝformularo.
#000072
“...NUR DUONO de la partoprenantoj estu esperantistoj “
Miascie, nur duono de la partoprenontoj rajtas esti anoj de TEJO (individuaj, sociaj ktp). Tial la verŝajna diferenco esperantistoj/neesperantistoj.
#000073
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000077